**Cyfarfod: Bwrdd Plismona**

**Lleoliad: Cyfarfod *Teams***

**Dyddiad: 10 Gorffennaf 2023**

**Amser: 10:00-12:23**

|  |  |
| --- | --- |
| **Aelodau:** | Prif Gwnstabl, Dr Richard Lewis (PG)Comisiynydd yr Heddlu a Throseddu, Dafydd Llywelyn (CHTh)Prif Weithredwr, Carys Morgans, SCHTh (PW)Cyfarwyddwr Cyllid, Edwin Harries (CC) |
| **Hefyd yn Bresennol:** | Cyfarwyddwr Comisiynu, Alison Perry (CCom) *eitem 4 (c) ar yr agenda yn unig*Rheolwr Partneriaethau ac Ariannu Allanol, Emma Moulton, SCHTh (EM) *eitem 4 (c) ar yr agenda yn unig* Ditectif Brif Arolygydd – Gwybodaeth a Chudd-wybodaeth, Gareth Roberts (GR) *eitem 4 (c) ar yr agenda yn unig*Ditectif Uwch-arolygydd (Dros Dro) – Gwybodaeth a Chudd-wybodaeth, Anthony Edwards (AE) *eitem 4 (c) ar yr agenda yn unig* Swyddog Staff, Uwch-arolygydd Dros Dro Richard Davies (RD)Cymorth Gweithredol, Ellen Jones, SCHTh |
| **Ymddiheuriadau:**  | Prif Swyddog Cyllid, Beverley Peatling, SCHTh (PSC) |

|  |  |
| --- | --- |
| **Rhif y Penderfyniad** | **Crynodeb**  |
| PB T3 67 | Cymeradwyodd CHTh roi’r cytundeb cardiau SIM sy’n cael ei adnewyddu i EE yn dilyn ystyriaeth a chymeradwyaeth yng nghyfarfod y Grŵp Prif Swyddogion ac ystyriaeth gan y PSC.  |

1. **Ymddiheuriadau a Chyflwyniadau**

Croesawodd CHTh bawb i’r cyfarfod. Derbyniwyd ymddiheuriadau gan y PSC. Ystyriwyd bod cofnodion y cyfarfod a gynhaliwyd ar 20 Mehefin yn gofnod gwir a chywir.

Nododd CHTh ei gydymdeimladau diffuant â theulu, cydweithwyr a ffrindiau’r Arolygydd Gareth Earp 1079 o Heddlu Dyfed-Powys, a fu farw’n 43 oed yn dilyn gwrthdrawiad wrth iddo deithio adref o’r gwaith ar yr A470 ger Rhaeadr nos Iau 29 Mehefin 2023.

|  |  |  |
| --- | --- | --- |
| **Rhif y Cam Gweithredu**  | **Crynodeb o’r Cam Gweithredu**  | **Diweddariad**  |
| PB 224 | SCHTh i baratoi datganiad i’r wasg leol mewn perthynas â lansio’r Pecyn Troseddau a Pherfformiad Digidol cenedlaethol |  Yn mynd rhagddo gyda Phennaeth Ymgysylltu a Chyfathrebu SCHTh – SCHTh a’r Heddlu i gyhoeddi datganiad i’r wasg ar y cyd a chynnal sesiwn wybodaeth rithwir  |
| PB 229 | SCHTh i drefnu digwyddiad ymgysylltu ar y cyd ar gyfer CHTh a Chynghorydd Cenedlaethol Cymru ar gyfer Trais yn Erbyn Menywod a Merched | Cwblhawyd  |
| PB 230 | SCHTh i adolygu cyhoeddi perfformiad yr Heddlu  | Yn parhau – Pennaeth Strategaeth a Pholisi SCHTh i gyfarfod â’r Uwch-arolygydd Andrew Edwards. |
| PB 240 | Cyfarfod i’w drefnu i drafod ystadau, gan gynnwys desgiau blaen gorsafoedd heddlu | Cyfarfod wedi’i drefnu ar gyfer 10 Gorffennaf  |
| PB 241 | Darparu a thrafod Cynllun Gweithlu a Morâl yng nghyfarfod y Bwrdd Plismona ar 3 Hydref | Wedi’i Drefnu  |
| PB 242 | Ymgynghorydd Polisi SCHTh i adolygu’r adolygiad o’r Rhaglen Gwybodaeth Bregusrwydd ac Arfer a chraffu ar gynllun gweithredu’r Heddlu | Ar Waith  |
| PB 243 | Y PG i adolygu’r ôl-groniad o ran Rhyddid Gwybodaeth a rhoi ymateb i’r CHTh drwy ohebiaeth | Cwblhawyd  |
| PB 244 | Ail-ymweld â’r Gofyniad Plismona Strategol yng nghyfarfod y Bwrdd Plismona ar 15 Awst | Wedi’i Drefnu  |
| PB 245 | Darparu ymateb gan yr Heddlu i’r ohebiaeth am bryderon ynghylch diogelwch plant ar y ffyrdd | Ar Waith  |
| PB 246 | Yr Heddlu a SCHTh i ddarparu ymateb ar y cyd i’r llythyr a dderbyniwyd gan Adferiad  | Cwblhawyd  |
| PB 247 | Y Prif Arolygydd Chris Neve i lunio ymateb i’r llythyr stopio a chwilio a dderbyniwyd gan y Swyddfa Gartref  | Ar Waith |
| PB 248 | Yr Heddlu i gadarnhau pa un ai a ddarparwyd ymateb i Lythyr AHGTAEF i heddluoedd ar ddarpariaeth gwybodaeth ai peidio | Cwblhawyd  |

1. **Diweddariad ynghylch camau gweithredu o gyfarfodydd blaenorol**

**PB229 -** ***SCHTh i drefnu digwyddiad ymgysylltu ar y cyd ar gyfer y CHTh a Chynghorydd Cenedlaethol Cymru ar gyfer Trais yn Erbyn Menywod a Merched* –** Nododd CHTh lwyddiant yr ymweliad, gan roi gwybod am yr adborth cadarnhaol a dderbyniwyd. Diolchodd yr Heddlu am eu cefnogaeth.

**PB243 -** ***Y PG i adolygu’r ôl-groniad o ran Rhyddid Gwybodaeth a rhoi ymateb i’r CHTh drwy ohebiaeth* –** Cydnabu CHTh ei fod wedi derbyn yr ymateb a ddarparwyd gan y PG.

**PB248 - *Llythyr AHGTAEF i heddluoedd ar ddarpariaeth gwybodaeth* –** Dywedodd RD fod yr Heddlu wedi darparu ymateb i lythyr AHGTAEF i heddluoedd ar ddarpariaeth gwybodaeth.

1. **Eitemau Sefydlog**
2. Diweddariad y Prif Gwnstabl

Rhoddodd y PG drosolwg o’r adroddiad a ddarparwyd. Rhoddodd y PG wybod i’r CHTh am faterion gweithredol, gan gynnwys y protestiadau yng Ngwesty Parc y Strade, Llanelli, a’r angen ar gyfer adnoddau Heddlu. Nododd CHTh y diddordeb ar gyfryngau cymdeithasol, gan gydnabod y sensitifrwydd ar gyfer materion plismona. Rhoddodd CHTh wybod am ohebiaeth a dderbyniodd gan gynghorydd tref o Lanelli’n mynegi pryderon o ran y plismona. Awgrymodd CHTh fod angen i’r Heddlu gyfathrebu â’r gymuned leol. Croesawodd y PG yr awgrym a dywedodd y byddai’r Prif Uwch-arolygydd Clark Jones-John yn rhoi gwybodaeth am unrhyw ddiweddariadau allweddol.

Aeth y PG yn ei flaen i roi diweddariad mewn perthynas â Niche a’r pryderon sy’n cael eu mynegi gan aelodau staff. Cafwyd trafodaeth ynghylch lefelau staffio ym Mhowys a’r galw a gweithgarwch ymateb.

1. Diweddariad Comisiynydd yr Heddlu a Throseddu

Rhoddodd CHTh drosolwg o’r diweddariad a roddwyd. Tynnodd CHTh sylw at y diwrnod ymgysylltu cymunedol a gynhaliwyd yn Llanelli a chynhadledd y fforwm ymgysylltu â phobl ifainc, gan nodi’r adborth cadarnhaol a dderbyniwyd. Nododd CHTh yr ymrwymiadau sydd ar y gweill ganddo, gan gynnwys cyfarfod y Panel Heddlu a Throseddu. Dywedodd y PW y byddai cyfarfod y Panel Heddlu a Throseddu’n canolbwyntio ar yr Adroddiad Blynyddol, y Cynllun Busnes a’r adroddiadau sy’n ymwneud â’r Protocol Plismona.

1. Adolygiad yr Heddlu

Diolchodd CHTh yr Heddlu am y papur a ddarparwyd. Dywedodd y CC ei fod yn rhagweld y byddai’r gyllideb ariannol yn unol â’r targed. Dywedodd y byddai’r sefyllfa ddiwedd Mehefin yn cael ei chyflwyno yng nghyfarfod nesaf Bwrdd Atebolrwydd yr Heddlu. Nododd CHTh yr adborth gan UNSAIN ar forâl yr Heddlu a cheisiodd sicrwydd ynghylch y camau gweithredu sy’n cael eu cymryd gan yr Heddlu. Nododd y PG fod morâl yr Heddlu’n cael ei effeithio gan Niche a swyddi gwag presennol, ond nododd fod cyfarfod wedi’i drefnu’n arbennig ar gyfer nodi’r pryderon. Holodd y CHTh am y weminarau diwylliant a gynhaliwyd yn ddiweddar. Dywedodd y PG fod y Dirprwy Brif Gwnstabl (DBG) dros dro, Steve Cockwell, yn arwain ochr yn ochr ag Uwch Swyddog Cyfrifol Tîm Adolygu’r Heddlu.

ch. Caffael / Cytundebau

1. Adnewyddu’r cytundeb cardiau SIM

Cymeradwyodd CHTh y cyswllt yn dilyn ystyriaeth a chymeradwyaeth yng nghyfarfod y Grŵp Prif Swyddogion ac ystyriaeth gan y PSC.

**Penderfyniad: Cymeradwyodd CHTh roi’r cytundeb cardiau SIM sy’n cael ei adnewyddu i EE yn dilyn ystyriaeth a chymeradwyaeth yng nghyfarfod y Grŵp Prif Swyddogion ac ystyriaeth gan y PSC.**

1. Perygl

Cydnabu’r CHTh yr adroddiad a ddarparwyd a chafwyd trafodaeth ynglŷn â’r peryglon a amlygwyd yn goch. Nododd CHTh y perygl mewn perthynas â Hyfforddiant Iechyd a Diogelwch a Chydymffurfiaeth a cheisiodd sicrwydd gan y PG. Dywedodd y PG fod y perygl yn ymwneud â thynnu Hyfforddiant Iechyd a Diogelwch yn ôl gan fod y Coleg Plismona wedi tynnu’r 32 cwrs Iechyd a Diogelwch yn ôl gan eu bod wedi’u hadolygu ac yn cael eu hystyried yn aneffeithiol.

Holodd y CHTh am yr angen i gynnwys y perygl mewn perthynas â Niche ar y gofrestr risg. Dywedodd y CC fod gan Niche gofrestr benodol.

Nododd y PG y perygl o ddarpariaethau gofal iechyd yn y ddalfa. Dywedodd fod y system galwadau fideo a roddwyd ar waith yn profi’n llwyddiannus, a’r gobaith yw y bydd yn lliniaru’r perygl. Holodd y CHTh pa un ai a oedd y TCC mewn dalfeydd wedi’i ddatrys. Dywedodd y CC bod y perygl wedi’i liniaru. Ceisiodd CHTh ddiweddariad ynghylch llofnodi’r Datganiad o Gyfrifon. Dywedodd y CC bod cyfrifon 2021/2022 wedi’u cyflwyno i Archwilio Cymru ar gyfer adolygiad terfynol, a’r gobaith yw y bydd y rhain yn cael eu cyflwyno i’r Cyd-bwyllgor Archwilio er ystyriaeth cyn eu cymeradwyo ym mis Gorffennaf 2023. Mae’r adran yn gweithio tuag at derfyn amser o fis Medi mewn perthynas â’r Datganiad o Gyfrifon ar gyfer 2022/23.

1. **Materion i’w Trafod**
	1. Cylch Gorchwyl yr Archwiliad Dwys i Blant a Phobl Ifainc

Diolchodd CHTh SCHTh am yr adroddiadau a ddarparwyd. Dywedodd y PW fod SCHTh wedi cynnal gwaith ymchwil ac wedi darparu dau ddewis yn manylu dulliau gwahanol ar gyfer ymgymryd â’r archwiliad dwys. Esboniodd y PW y ddau gynnig. Lobïo oedd un ymagwedd, ac archwiliad dwys mwy traddodiadol oedd y llall. Croesawodd y PW adborth gan y PG a’r CHTh. Nododd y PG y byddai dadansoddiad manwl o faint y broblem o ddiddordeb mawr i’r Heddlu. Croesawodd CHTh awgrym y PG a holodd am amseriadau arfaethedig yr adroddiad. Tynnodd y PW sylw at yr amserlen ddrafft, a nododd y nod i’w gwblhau cyn y Nadolig. Awgrymodd CHTh ohirio hyd nes bod y swyddfa’n dod at y cyfnod cyn yr etholiad oherwydd gellid defnyddio’r wybodaeth i hysbysu’r Cynllun Heddlu a Throseddu newydd. Gofynnodd CHTh am i’r gweithgarwch lobïo ac archwilio dwys gael eu cynnal.

* 1. Cyfiawnder Adferol

Diolchodd CHTh SCHTh am y papur a ddarparwyd a chyflwynodd y camau gweithredu argymelledig i’r PG. Derbyniodd y PG yr argymhellion y tynnwyd sylw atynt a nododd y byddai’r arweinydd o fewn yr Heddlu’n cael ei adnabod. Holodd CHTh pa un ai a yw’r Heddlu’n cynnal unrhyw hyfforddiant o ran cyfiawnder adferol. Dywedodd y PG y gellir cynnwys yr hyfforddiant yng nghynllun hyfforddi’r Heddlu. Mynegodd CHTh ei ddiolch am yr adroddiad a ddarparwyd a’r camau gweithredu a oedd eisoes yn cael eu cymryd.

**Cam Gweithredu: Yr Heddlu i roi gwybod i SCHTh am yr arweinydd cyfiawnder adferol drwy ohebiaeth**

* 1. INTACT (Y Ditectif Brif Arolygydd Gareth Roberts a’r Ditectif Uwch-arolygydd Anthony Evans, *cyflwyniad i’w rannu yn ystod y cyfarfod)*

Croesawodd CHTh GR ac AE i’r cyfarfod a’r CCom ac EM o SCHTh. Darparodd AE gyflwyniad a rhoddodd gefndir i’r adolygiad INTACT a gynhaliwyd ym mis Mehefin, ar ôl derbyn arian o’r Ddyletswydd Trais Difrifol. Mynegodd GR ei ddiolch i SCHTh am y cymorth a roddwyd ar gyfer sicrhau’r arian. Dywedodd AE bod yr adolygiad yn dod i ben ac y byddai’n cael ei gyhoeddi cyn hir. Rhoddodd GR drosolwg o’r adolygiad, gan dynnu sylw at argymhellion, nodau ac amcanion, a chynigion y rhaglen INTACT. Rhoddodd GR wybod i’r CHTh a’r PG am y mecanwaith cyfeirio o ran cefnogi plant sydd mewn perygl o gyflawni troseddau lefel is, ond sicrhaodd GR fod INTACT yn cefnogi pobl o bob oed, megis cefnogi pobl oedrannus o ran ymwybyddiaeth dechnegol. Dywedodd GR fod yr anghenion critigol yn cynnwys cefnogaeth â recriwtio, cefnogaeth â’r strategaeth gyfathrebu, eglurder o ran y cylch gorchwyl, a strategaeth ariannu glir ar gyfer ymyriadau. Tynnodd GR sylw at y camau nesaf, a oedd yn cynnwys rhoi’r camau gweithredu ar waith.

Diolchodd CHTh a’r PG GR ac AE am y cyflwyniad. Dywedodd y PG ei fod wedi mynd i gyfarfod bord gron Seneddol lle y cafwyd trafodaeth am y ffordd orau o ymgysylltu ag unigolion ifainc sydd mewn perygl o droseddu. Nododd y PG y byddai’r wybodaeth a roddwyd yn cael ei rhannu. Nododd CHTh yr anghenion critigol y tynnwyd sylw atynt a holodd am y pryder o ran recriwtio a pha un ai a SCCH sydd orau ar gyfer y rôl. Nododd CHTh bryderon hefyd mewn perthynas â chyfathrebiadau INTACT, gan nodi’r angen i SCHTh a’r Heddlu wella eu strategaeth gyfathrebu. Dywedodd CHTh fod angen sicrhau bod y rhaglen INTACT yn gwneud y mwyaf o’r arian a ddarparwyd. Nododd y PG y byddai’r Heddlu’n ailystyried y strategaeth gyfathrebu a nododd bwysigrwydd cysylltiad SCHTh. Cydnabu AE bryderon CHTh o ran recriwtio, ond sicrhaodd fod SCCH yn addas ar gyfer y rôl. Dywedodd AE fod y gronfa gwaddol ieuenctid yn cael ei hystyried ar gyfer cyllid a bod gwaith yn mynd rhagddo gyda’r CCom. Diolchodd CHTh AE am y sicrwydd a roddwyd a gofynnodd am i dîm Ymgysylltu a Chyfathrebu SCHTh drefnu i ymweld â gweithgarwch INTACT. Dywedodd y CCom fod trafodaethau wedi’u cynnal mewn perthynas ag ariannu swyddog cyfathrebu, a nododd y byddai’r trafodaethau mewn perthynas ag ariannu’n parhau yng nghyfarfod y grŵp Dyletswydd Trais Difrifol.

**Cam Gweithredu: Y PG i rannu dogfen dystiolaeth bord gron seneddol â SCHTh ac INTACT**

**Cam Gweithredu: Tîm Ymgysylltu a Chyfathrebu SCHTh i ymgysylltu â gweithgarwch INTACT**

ch. Ymgysylltu

Cydnabu CHTh yr adroddiad a ddarparwyd yn dilyn y digwyddiadau cymunedol ‘Yma i Chi’ a gynhaliwyd ym mis Ebrill a mis Mai. Cydnabu CHTh yr adborth cadarnhaol a dderbyniwyd. Awgrymodd CHTh y posibilrwydd o groesawu cynghorwyr cymuned a thref lleol i Bencadlys yr Heddlu ar gyfer ymgysylltu pellach yn yr hydref. Yr oedd y PG yn cefnogi’r awgrym hwn.

**Cam Gweithredu: Yr Heddlu a SCHTh i drefnu diwrnod ymgysylltu cymunedol ym Mhencadlys yr Heddlu**

* 1. Ymateb i’r arolwg Trais yn Erbyn Menywod a Merched

Cydnabu CHTh yr adroddiad a ddarparwyd a’r ystyriaethau a restrwyd. Dywedodd y PW y byddai’r arolwg yn cael ei ystyried yng nghyfarfod y grŵp dioddefwyr a thystion, lle y byddai’r ystyriaethau’n cael eu trafod ymhellach yn fanwl.

dd. Meysydd y mae angen eu gwella a gweithgarwch Arolygiaeth Heddluoedd a Gwasanaethau Tân ac Achub Ei Fawrhydi (AHGTAEF)

Cydnabu CHTh sesiwn ôl-drafod yr Heddlu mewn perthynas ag AHGTAEF a gynhaliwyd yn ddiweddar yn dilyn arolygiad gan AHGTAEF. Rhoddodd y PG drosolwg i’r CHTh o’r cyfarfod a’r blaengynllun ar gyfer yr Heddlu. Cafwyd trafodaeth mewn perthynas â chyfathrebu a’r angen i fod yn rhagweithiol o ran cyhoeddi straeon newyddion da.

1. **Maes Ffocws:** Ymateb y PG i’r adroddiad ar Gyflwr Plismona

Cydnabu CHTh yr adroddiadau a’r ymateb a roddwyd. Dywedodd y PG fod y DBG Cockwell wedi arwain ar yr adroddiad.

1. **Materion i’w Trafod**

Dim

1. **Unrhyw Fusnes Arall**
	1. Gohebiaeth gan Gymdeithas Comisiynwyr yr Heddlu a Throseddu

Dywedodd y PW fod gohebiaeth wedi’i derbyn gan Gymdeithas Comisiynwyr yr Heddlu a Throseddu’n manylu’r ymateb gan gwmni BT yn dilyn y tarfu ar linellau brys 999. Cydnabu CHTh a’r PG y gohebiaeth.

1. **Adolygiad o’r holl gamau gweithredu a gymerwyd a’r holl benderfyniadau a wnaed** *(Cadeirydd)*

|  |  |  |
| --- | --- | --- |
| **Rhif y Cam Gweithredu**  | **Crynodeb o’r Cam Gweithredu**  | **I’w ddatblygu gan** |
| PB 249 | Yr Heddlu i roi gwybod i SCHTh am yr arweinydd cyfiawnder adferol drwy ohebiaeth  | Yr Heddlu  |
| PB 250 | Y PG i rannu dogfen dystiolaeth bord gron seneddol â SCHTh ac INTACT | PG |
| PB 251 | Tîm Ymgysylltu a Chyfathrebu SCHTh i ymgysylltu â gweithgarwch INTACT | SCHTh |
| PB 252 | Yr Heddlu a SCHTh i drefnu diwrnod ymgysylltu cymunedol ym Mhencadlys yr Heddlu ar gyfer arweinwyr cymuned lleol | SCHTh  |

DIWEDD